
Жоба



Абай облысы Үржар ауданы бойынша автотұрақтар (паркингтердің) санаттарын белгілеу және автотұрақтарға (паркингтерге) бөлінген жерлерге базалық салық мөлшерлемелерін ұлғайту туралы

	Қазақстан Республикасы Салық кодексінің 581-бабының 3-тармағына сәйкес, Үржар аудандық мәслихаты ШЕШІМ ҚАБЫЛДАДЫ:
	1. Абай облысы Үржар ауданындағы автотұрақтардың (паркингтердің) санаттары осы шешімнің 1-қосымшасына сәйкес белгіленсін.
	2. Қазақстан Республикасы Салық кодексінің 577-бабы кестесінің 3-графасына сәйкес, автотұрақтарға (паркингтерге) бөлінген басқа санаттағы жерлер үшін іргелес елді мекен ретінде Абай облысының Үржар ауылы белгіленсін.
	3. Осы шешімнің 2-қосымшасына сәйкес, Абай облысы Үржар ауданындағы автотұрақтарға (паркингтерге) бөлінген жерлер үшін салықтың базалық мөлшерлемелері ұлғайтылсын.
	4. «Абай облысы Үржар ауданы мәслихатының аппараты» мемлекеттік мекемесіне Қазақстан Республикасының заңнамасында белгіленген тәртіппен:
  	1) осы шешім қабылданған күннен бастап бес күнтізбелік күн ішінде оның мемлекеттік және орыс тілдеріндегі электрондық көшірмелерін Қазақстан Республикасы нормативтік құқықтық актілерінің эталондық бақылау банкіне Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» шаруашылық жүргізу құқығындағы республикалық мемлекеттік кәсіпорнына ресми жариялау үшін жолдау;
 	2) осы шешімді ресми жарияланғаннан кейін «Абай облысы Үржар ауданы мәслихатының аппараты» мемлекеттік мекемесінің интернет-ресурсында орналастыруды қамтамасыз етсін.
	5. Осы шешім оның алғаш ресми жарияланған күнінен кейін күнтізбелік он күн өткен соң қолданысқа енгізіледі.

